Na temelju članka 4. Pravilnika o dodjeli prostora u vlasništvu Općine Orehovice („Službeni glasnik Međimurske županije“ broj 14/16), i Odluke načelnika o raspisivanju javnog natječaja za dodjelu prostora na korištenje udrugama, Općinski načelnik Općine Orehovica dana 08.02.2017. godine objavljuje

**Javni natječaj za dodjelu prostora u vlasništvu Općine Orehovica na korištenje udrugama radi provođenja programa i projekata**

**PREDMET NATJEČAJA**

Općina Orehovica raspisuje javni natječaj za dodjelu prostora u vlasništvu Općine na korištenje udrugama koje provode programe i projekte od interesa za Općinu Orehovica na rok od pet (5) godina.

Udruge sukladno ovom Natječaju mogu se prijaviti za slijedeće prostore:

|  |  |  |  |  |  |
| --- | --- | --- | --- | --- | --- |
| **R.br.** | **Naziv** | **Adresa** | **Površina (m2)** | **Popis prostorija** | **Cijena godišnjeg zakupa (kn)** |
| 1. | Bivša zgrada OŠ Orehovica | Zrinskih 40, Orehovica |  |  |  |
| Prostorija 1 | | 27,00 | Spremište/ured | 500,00 |
| Prostorija 2 | | 15,00 | Spremište/ured | 500,00 |
| Prostorija 3 | | 21,00 | Spremište/ured | 500,00 |
| 2. | Sportsko-vatrogasni objekt | N. Tesle 25, Orehovica |  |  |  |
| Svlačionice | | 172,00 | 2 svlačionice, hodnik, spremište, prostorija za suce | 1.000,00 |
| Caffe bar | | 136,00 | Caffe bar, wc, spremište |
| Informatička učionica | | 33,00 | Spremište/ured | 500,00 |
| 3. | Bivša vjenčaona | Čakovečka 9, Orehovica | 26,00 | Hodnik, 3 sobe, wc | 300,00 |
| 4. | Sportski objekt | S. Vojvode 2, Podbrest | 148,00 | 2 hodnika, 2 svlačione, wc, soba za sastanke, spremište | 700,00 |
| 5. | Bivši prostor MO Podbrest | M. Kovača 40, Podbrest | 37,00 | 2 sobe | 200,00 |
| 6. | Prostor iznad poslovnog objekta u Vulariji, Prvomajska | Prvomajska 18, Vularija | 80,00 | 3 sobe, hodnik | 200,00 |

**SADRŽAJ PRIJAVE**

Prijava se podnosi isključivo na Obrascu koji je sastavni dio natječaja, a uz prijavu se prilaže:

1. izvadak iz matičnog registra u koji je udruga upisana (ispis internetske stranice);
2. dokaz o upisu u Registar neprofitnih organizacija (ispis internetske stranice RNO-a);
3. potvrdu Porezne uprave o stanju duga po osnovi javnih davanja o kojima službenu evidenciju vodi Porezna uprava, u izvorniku ne starija od 30 dana od objave javnog natječaja;

Prijava i svi obrasci moraju biti potpisani od strane osobe ovlaštene za zastupanje i ovjereni pečatom  udruge.

Ako prijavitelj podnosi prijavu za više oglašenih prostora, za svaku je potrebno dati odvojenu prijavu u posebnoj omotnici sa svim prilozima koje prijava mora sadržavati.

**PROVEDBA NATJEČAJA**

Dokumentacija za provedbu natječaja nalazi se na internetskim stranicama Općine Orehovica. U papirnatom obliku može se podići u Jedinstvenom upravnom odjelu Općine Orehovica, Čakovečka 9, Orehovica, radnim danom od 08-14 sati ili zatražiti u elektroničkom obliku na e-mail: [opcina-orehovica@ck.t-com.hr](mailto:opcina-orehovica@ck.t-com.hr), svakim radnim danom od 7 do 15 sati.

Prijave se dostavljaju u pisanom obliku u zatvorenoj omotnici na adresu: **Općina Orehovica, Čakovečka 9, 40322 Orehovica, s naznakom "Ne otvaraj - Javni natječaj za dodjelu općinskih prostora udrugama"**,poštom preporučeno ili osobnom predajom. Prijave bez obzira na način dostave moraju biti zaprimljene kod Jedinstvenog upravnog odjela Općine Orehovica, do **28.02.2017. godine**.

Nema javnog otvaranja prijava.

Nepotpune i zakašnjele prijave neće se razmatrati.

**KRITERIJI ZA BODOVANJE PRIJAVE**

Prijava udruge na javni natječaj bodovat će se na temelju kriterija i mjerila kako slijedi:

**a) Godine aktivnog djelovanja**

- za svaku godinu aktivno djelovanja.......................................................................1 bod

**b) Broj članova**

- za svakog člana ……..…….................................................................................. 1 bod

**c) Projekti i programi u prethodnoj godini**

- za svaki provedeni projekt ili program................................................................. 1 bod

**d) Ostvarene financijske potpore za projekte/programe osim Općine Orehovica**

- po projektu: ………………………………………..…….......................………. 1 bod

**e) Ostvarena priznanja, nagrade, potpore i sl.**

- po priznanju, nagradi, potpori.............................................................................. 1 bod

**f) Prethodno korištenje prostora**

- prethodno uredno korištenje istog općinsko prostora........................................... 1 bod

Bodovanje prijava obavlja Povjerenstvo.

Bodovi ostvareni prema pojedinim kriterijima se zbrajaju. Na temelju zbroja bodova za svakog podnositelja prijave formira se rang lista za dodjelu prostora.

Ukoliko dva ili više podnositelja zahtjeva imaju jednak broj bodova, prednost na listi ima onaj koji je ostvario više bodova u zbroju bodova po kriteriju ostvarene financijske potpore za projekte/programe osim Općine Orehovica i prethodnog korištenja prostora.

**OSTALI UVJETI POD KOJIMA SE DAJE PROSTOR NA KORIŠTENJE**

1. Udruge su dužne za korištenje prostora plaćati naknadu u utvrđenom iznosu,
2. Prostor se mora koristiti namjenski za obavljanje djelatnosti za koju je dodijeljen te nije moguće dati korištenje prostora novom korisniku bez suglasnosti Općine Orehovica,
3. Dodijeljeni prostor mora se održavati, a u slučaju oštećenje prostora ili zgrade te okoliša zgrade udruga je dužna podmiriti troškove,

**SKLAPANJE UGOVORA O KORIŠTENJU**

Na temelju zapisnika i prijedloga konačne liste, koju utvrđuje Povjerenstvo, općinski načelnik donosi Odluku o dodjeli na korištenje prostora udrugama, koja će se objaviti na internetskoj stranici i oglasnoj ploči Opčine Orehovica, u roku od 8 dana od isteka roka za podnošenje prijava na natječaj.

Protiv Odluke o dodjeli na korištenje prostora udrugama može se uložiti prigovor u roku od 8 dana od dana objave Odluke na internetskoj stranici i oglasnoj ploči Općine Orehovica.

Na temelju Odluke, sklapa se ugovor o korištenju općinskog prostora (u nastavku: ugovor), kojima se utvrđuju sva prava i obveze ugovornih strana.

Ugovor se sklapa na 5 (pet) godina.

Klasa: 230-01/17-01/08

Urbroj: 2109/22-10-17-1

Orehovica, 08.02.2017. godine

**Općinski načelnik Općine Orehovica**

Franjo Bukal